པཎ་ཆེན་རིན་པོ་ཆེ་ནི་རི་བོ་དགེ་ལྡན་པའི་བསྟན་པའི་སྲོལ་འབྱེད་རྗེ་ཙོང་ཁ་བ་བློ་བཟང་གྲགས་པམཆོག་གི་དངོས་སློབ་མཁས་གྲུབ་དགེ་ལེགས་དཔལ་བཟངགི་སྤྲུལ་སྐུའི་ཕྲེང་བ་ཟམ་མ་ཆད་པར་བསྟན་འགྲོའི་དོན་དུ་བྱོན་པ་ཡིན་ཞིང་།རྒྱལ་བ་པཎ་ཆེན་གཉིས་ནི་ཡབ་སྲས་ཉི་ཟླ་ཟུང་དུ་སྦྲེལ་བའི་བླ་ཆེན་རྣམ་གཉིས་ཡིན།རྒྱལ་བ་སྐུ་ཕྲེང་ན་རིམ་གྱི་བཞུགས་གནས་ནི་ལྷ་ལྡན་གྱི་རི་བོ་གྲུ་འཛིན་དང་།པཎ་ཆེན་རིན་པོ་ཆེ་སྐུ་ཕྲེང་རིམ་བྱོན་གྱི་བཞུགས་གནས་ནི་རྒྱལ་དབང་སྐུ་ཕྲེང་དང་པོ་རྗེ་དགེ་འདུན་གྲུབ་པསསྤྱི་ལོལོར་ཕྱག་བཏབས་པའི་གཙང་བཀྲ་ཤིས་ལྷུན་པོ་ཡིན།པཎ་ཆེན་སྐུ་ཕྲེང་བཅུ་བ་བློ་བཟང་འཕྲིན་ལས་ལྷུན་གྲུབ་ཆོས་ཀྱི་རྒྱལ་མཚནམཆོག་ནི་བོད་པ་སྤྱི་བོ་གནམ་བསྟན་ཡོངས་ཀྱིས་གཙུག་ཏུ་བཀུར་བའི་ཆོས་ཕྱོགས་ཀྱི་དབུ་ཁྲིད་ཆེན་མོ་ཡིན་ལ།སྤྱི་མཐུན་རྒྱལ་ཁབ་ཀྱི་མགོ་ཁྲིད་དང་རྒྱལ་དོན་ཕྱག་ལས་མཁན་ཞིག་ཡིན།ཁོང་གི་སྐུ་ཚེ་འདི་ནི་བོད་མི་རིགས་ཀྱིས་རྩ་བའི་ཁེ་ཕན་གྱི་ཆེད་དུ་ཞུམ་པ་མེད་པར་མདུན་དུ་འགྲེང་ཞིང་།དཀའ་བ་དང་ཉེན་ཁ་ཕྲག་དུ་ཁུར་ལ།བཟོད་པའི་གོ་ཆ་བཞེས་པའི་སྐུ་ཚེ་ཞིག་ཡིན་ལ།རྒྱལ་བསྟན་ཡང་དུ་དར་བ་དང་།སྐྱེ་འགྲོས་ཐར་ལམ་ཟིན་པ།ཆོས་འཁོར་མི་ནུབ་པར་སྐོར་བའི་ཕྱིར་དུ་དཀའ་བའི་ལས་སྤྱད་པའི་མཛད་བཟང་དཔག་ཏུ་མེད་པའི་སྐུ་ཚེ་ཞིག་ཡིན།ཁོང་ནི་མི་རིགས་ཀྱི་རིག་གནས་དང་སློབ་གསོ་སྤེལ་བ་དང་།བོད་ཁུལ་འཕེལ་རྒྱས་ཡོང་ཆེད་འབད་པའི་རྒྱུན་མ་ལྷོད་པར་དཀའ་བ་སྤྱད་ཅིང་འབྲས་བུ་སྨིན་པའི་མི་སྣ་རླབས་ཆེན་ཞིག་ཡིན།